ถ้าแมวป่วยโรคพิษสุนัขบ้าในระยะที่สามารถแพร่เชื้อได้ แมวจะกินอาหารมั้ยคะ หรือจะเบื่ออาหาร
สวัสดีค่ะ เมื่อแมวติดเชื้อพิษสุนัขบ้ามาแล้ว จะมีระยะฟักตัวของโรคโดยเฉลี่ย 18 วัน และเชื้อไวรัสโรคพิษสุนัขบ้าจะเริ่มถูกขับออกมาทางน้ำลายของแมวในช่วงระยะเวลา 1 วันก่อนแสดงอาการและจะมีอยู่ในน้ำลายตลอดจนกระทั่งแมวตายอาการของโรคพิษสุนัขบ้าในแมว แบ่งออกเป็น 3 ระยะ คือ1.ระยะเริ่มแรก แมวที่นิสัยขี้เล่น หรือชอบคลุกคลีกับเจ้าของ กลับมีนิสัยเปลี่ยนเป็นดุร้าย หงุดหงิดง่าย กัดหรือข่วนเจ้าของโดยไม่มีสาเหตุ หรืออาจหลบซ่อนตัว กลัวผู้คน ไม่เล่นเหมือนเดิม อาการประมาณ 1 วัน2. ระยะตื่นเต้น แมวจะเริ่มมีอาการกล้ามเนื้อสั่น ตามด้วยอาการทางระบบประสาท ดุร้าย ทำท่าทีพร้อมจะกัดหรือข่วน เมื่อมีการเคลื่อนไหวผ่าน มีอาการกลืนน้ำลายลำบาก น้ำไหลไหลย้อยเนื่องจากเกิดการอัมพาตของกล้ามเนื้อที่เกี่ยวกับการเคี้ยวและกลืน ดังนั้นในระยะนี้แมวจะไม่กินอาหารและน้ำ อาการในระยะนี้จะเป็นนาน 2-4 วัน3. ระยะอัมพาต แมวจะเริ่มแสดงอาการอัมพาตที่ส่วนท้ายของลำตัวก่อน แล้วลามมาที่ตัวและหัว และตายในที่สุด โดยมักตายในเวลาประมาณ 4 วันนับตั้งแต่เริ่มมีอาการ